MUNICIPIUL CRAIOVA
CONSILIUL LOCAL AL MUNICIPIULUI CRAIOVA

     HOTĂRÂREA NR. 266
privind aprobarea atribuirii prin procedura negocierii fără publicarea unui anunţ de participare, a contractului de delegare pentru activităţile de dezinsecţie, dezinfecţie, deratizare şi tratamente fitosanitare în municipiul Craiova, către S.C. Salubritatea Craiova S.R.L.
Consiliul Local al Municipiului Craiova, întrunit în şedinţa ordinară din data de 29.05.2014;

          Având în vedere raportul nr.70806/2014 întocmit de Direcţia Servicii Publice prin care se propune aprobarea atribuirii prin procedura negocierii fără publicarea unui anunţ de participare, a contractului de delegare pentru activităţile de dezinsecţie, dezinfecţie, deratizare şi tratamente fitosanitare în municipiul Craiova, către S.C. Salubritatea Craiova S.R.L. şi rapoartele comisiilor de specialitate ale Consiliului Local al Municipiului Craiova nr.117, 118, 119, 120 şi 121/2014;  
          În conformitate cu prevederile Legii nr.51/2006, republicată, privind serviciile comunitare de utilităţi publice,  modificată şi completată, Hotărârii Guvernului nr.717/2008 aprobarea Procedurii-cadru privind organizarea, derularea şi atribuirea contractelor de delegare a gestiunii serviciilor comunitare de utilităţi publice, a criteriilor de selecţie-cadru a ofertelor pentru serviciile comunitare de utilităţi publice şi a Contractului-cadru de delegare a gestiunii serviciilor comunitare de utilităţi publice şi Hotărârii Guvernului nr.71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii prevăzute în Ordonanţa de Urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii; 
           În temeiul art.36 alin.2 lit. d coroborat cu alin.6 lit.a pct.14, art.45 alin.1, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă atribuirea prin procedura negocierii fără publicarea unui anunţ de participare, pentru o perioadă de 6 luni, a contractului de delegare pentru activităţile de dezinsecţie, dezinfecţie, deratizare şi tratamente fitosanitare în municipiul Craiova, către S.C. Salubritatea Craiova S.R.L., dar nu mai târziu de data atribuirii contractului de delegare prin procedura licitaţie publică deschisă.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi S.C. Salubritate Craiova S.R.L. vor aduce la îndeplinire prevederile prezentei hotărâri.

